# Dabaszinātņu un matemātikas fakultātes

# Vides zinātnes un ķīmijas katedra

**DOCENTS**

**Galvenie uzdevumi un pienākumi**

1. Docenta galvenais uzdevums ir sekmēt studiju un pētniecības darba brīvību, veicināt atklātumu Daugavpils Universitātes (turpmāk DU) pārvaldē un tās lietu kārtošanā. Docenta amata pienākumi jāpilda tā, lai DU spētu īstenot savus stratēģiskos attīstības uzdevumus un sasniegt izvirzītos mērķus.

2. Docenta galvenie pienākumi ir:

2.1. veikt pētniecības darbu zinātnes nozarē, kas atbilst docenta amata nosaukumam;

2.2. vadīt studiju, bakalaura un maģistra darbus DU DMF akadēmisko un profesionālo bakalaura un maģistra studiju programmu studējošajiem;

2.3. sagatavot studiju kursu materiālus, lasīt lekcijas, vadīt seminārus, praktiskās nodarbības un lauka kursus un organizēt pārbaudījumus sekojošos kursos un studiju programmās:

|  |  |  |  |  |
| --- | --- | --- | --- | --- |
| Studiju  programma | Studiju kursa nosaukums | KP | Kontakt-stundas | Sadaļa  (A, B, C) |
| D0138 Vides zinātne (BSP) | VidZ1009 Lauka kurss vides zinātnē: īpaši aizsargājamas dabas teritorijas kompleksā izpēte | 2 | 28 | A |
| D019G Vides plānošana (PMSP) | VidZ2003 Meža apsaimniekošanas plānošana | 2 | 32 | B |

2.4. ievēlēšanas periodā publicēt/apstiprināt publicēšanai vismaz divus rakstus zinātniskajā izdevumā, kas indeksēts Web of Science un/vai SCOPUS datu bāzēs ar ietekmes faktoru zem vidējā nozarē;

2.5. piedalīties Horizon 2020, ES struktūrfondu u.c. zinātnisko projektu un līgumdarbu ar komersantiem sagatavošanā un iesniegšanā;

2.6. kalendāra gada laikā piedalīties ar referātu (mutiska prezentācija vai stenda referāts) vismaz vienā starptautiskajā zinātniskajā konferencē/kongresā, publicējot tēzes;

2.7. sekot attiecīgās zinātnes nozares/apakšnozares attīstībai, novitātēm un mūsdienu tendencēm, integrēt tās studiju procesā, nodrošinot zinātnes un studiju mijiedarbību;

2.8. veicināt starptautisko sadarbību zinātnē, nodrošinot DU starptautisku atpazīstamību (ārvalstu zinātnieku iesaiste DU darbībā, vieslekcijas, meistarklases u.t.t. ārvalstīs, iesaistīšanās starptautiskos projektos, ekspertīzē, zinātniskajās organizācijās, u.c.);

2.9. kalendārā gada laikā piedalīties/organizēt vismaz vienu zinātnes popularizēšanas pasākumu, pārstāvot DU;

2.10. ievērot akadēmiska godīguma principus, veicinot godprātīgu un atbildīgu attieksmi pret studiju procesu, zinātnisko darbību, objektivitāti, atbildību, savstarpēju cieņu un uzticēšanos un izslēdzot maldināšanu un krāpšanos.

**Amata pienākumu veikšanai nepieciešamā izglītība, zināšanas un prasmes**

1. Docenta amatā var ievēlēt personu, kurai ir doktora grāds bioloģijas zinātnes nozarē botānikas apakšnozarē.

2. Spēja patstāvīgi lasīt lekciju kursus, vadīt seminārus, praktiskās nodarbības, laboratorijas darbus un lauka kursus, organizēt pārbaudījumus.

3. Angļu valodas prasme C1 līmenī.